મુખ્યમંત્રીશ્રી વિજયભાઈ રૂપાણી ટીમ્બા ખાતે સુજલામ સુફલામ જળસંચય અભિયાન અંતર્ગત તળાવ ઉંડુ કરવા શ્રમદાન કરવા આવવાના હતા તેના સમાચારો ગઢવાડા વિભાગ કેળવણી મંડળને મળતા યુધ્ધના ધોરણે રાતોરાત સતલાસણા હાઈસ્કુલનો લોકાર્પણ બીજી વખત એટલેકે ફરીથી કરવાનું પ્લાનીંગ કરાયુ હતુ. શ્રીમતી રેખાબેન કરશનભાઈ પ્રજાપતિ વિદ્યાસંકુલમાં ગઢવાડા વિભાગ કેળવણી મંડળ સંચાલિત શેઠ સી.એન.ઉચ્ચત્તર માધ્યમિક શાળા અને કે.એમ.કોઠારી હાઈસ્કુલના નવા બનેલા મકાનનો લોકાર્પણ કાર્યક્રમ ૭-૫-૨૦૧૮ ને સોમવારના રોજ યોજાઈ ગયો છે. ત્યારે સતલાસણાના અગ્રણી એડવૉકેટ કનુભાઈ એલ.પટેલે જણાવ્યુ હતુ કે મુખ્યમંત્રી સહિત તંત્રને ગેરમાર્ગે દોરીને લોકાર્પણ કરાયુ છે. અગાઉ એક વર્ષ પૂર્વ ૪-૬-૨૦૧૭ ના રોજ દાતાઓના હસ્તે લોકાર્પણ કાર્યક્રમ યોજાઈ ગયો છતા રાજકીય ફાયદો લઈ ઉચાપત કેસને દબાવવા રાતોરાત લોકાર્પણ કાર્યક્રમ યોજી દેવામાં આવતા આખા ગઢવાડાની પ્રજામાં આશ્ચર્ય ફેલાયુ છે.